**ΠΙΝΑΚΑΣ ΣΥΜΜΟΡΦΩΣΗΣ**

*Στη Στήλη «ΠΕΡΙΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.*

*Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον υποψήφιο Ανάδοχο ή ένας αριθμός που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση, θεωρούνται ως απαράβατοι όροι σύμφωνα με την παρούσα.* ***Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.***

*Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.*

*Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ, εάν η αντίστοιχη προδιαγραφή πληρούται ή όχι από την Προσφορά, ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά.*

*Η ελλιπείς ή οι εκτός των προδιαγραφών υπηρεσίες, δεν θα παραλαμβάνονται από την υπηρεσία μας με ευθύνη του αναδόχου, χωρίς καμία οικονομική επιβάρυνση του Πανεπιστημίου Δυτικής Μακεδονίας και θα επαναλαμβάνονται άμεσα από τον ανάδοχο.*

*Για οτιδήποτε δεν αναφέρεται ρητά στα σχετικά εδάφια, θα πρέπει να είναι σύμφωνο με τις ισχύουσες εθνικές και ευρωπαϊκές προδιαγραφές ασφαλείας.*

| **Α/Α** | **Περιγραφή (β)** | **Απαίτηση (γ)** | **Απάντηση (δ)** |
| --- | --- | --- | --- |
| 1 | Μεταφορά της υπηρεσίας ηλεκτρονικού ταχυδρομείου για το όνομα χώρου «uowm.gr» από την υποδομή του Πανεπιστημίου Δυτικής Μακεδονίας στην υπηρεσία νέφους O365 της Microsoft. | ΝΑΙ |  |
| 2 | Εγκατάσταση της υπηρεσίας και παραμετροποιήσεις για την φιλοξενία του Ιδρυματικού ηλεκτρονικού ταχυδρομείου (Ο365, DNS, SPF, DKIM, DMARC, κ.α.) και όποια περαιτέρω τεχνική απαίτηση για τη πιστοποίηση των χρηστών στο σύστημα μέσω της υπηρεσίας κεντρικής πιστοποίησης του Πανεπιστημίου (https://sso.uowm.gr) | ΝΑΙ |  |
| 3 | Μεταφορά όλων των υπαρχόντων γραμματοκιβωτίων (mailboxes) του μόνιμου προσωπικού (ΔΕΠ, ΕΔΙΠ, ΕΤΕΠ, διοικητικό προσωπικό)  **Πλήθος**: 500 γραμματοκιβώτια IMAP  **Μέγεθος**: Περίπου 1.2 TB | ΝΑΙ |  |
| 4 | Μεταφορά περιεχομένου γραμματοκιβωτίων του συνόλου των λογαριασμών μη φυσικών προσώπων  **Πλήθος**: 450 γραμματοκιβώτια IMAP  **Μέγεθος**: Περίπου 0.5 TB | ΝΑΙ |  |
| 5 | Παροχή απαραίτητου λογισμικού και οδηγιών για μεταφορά περιεχομένου τοπικά αποθηκευμένων γραμματοκιβωτίων (POP) | ΝΑΙ |  |
| 6 | Δημιουργία και αντιστοίχιση των κοινόχρηστων γραμματοκιβωτίων (shared mailboxes) σύμφωνα με συγκεντρωτικό πίνακα που θα του παράσχει το Πανεπιστήμιο.  **Πλήθος**: 750 κοινόχρηστα γραμματοκιβώτια | ΝΑΙ |  |
| 7 | Δημιουργία δυναμικών λιστών διανομής (distribution lists) και μηχανισμού αυτόματης ενημέρωσης | ΝΑΙ |  |
| 8 | Μετονομασία λογαριασμών @ms.uowm.gr στους αντίστοιχους @uowm.gr | ΝΑΙ |  |
| 9 | Παραμετροποίηση πλατφόρμας ΔΗΛΟΣ 365 | ΝΑΙ |  |
| 10 | Παροχή χώρου τουλάχιστον 50GB σε κάθε γραμματοκιβώτιο | ΝΑΙ |  |
| 11 | Υλοποίηση πολιτικών antispam/antivirus, retention policies, throttling και δυνατότητα διαχείρισης τους | ΝΑΙ |  |
| 12 | Δυνατότητα ύπαρξης διαφορετικών κατηγοριών χρηστών σε διαφορετικά επίπεδα πρόσβασης | ΝΑΙ |  |
| 13 | Παροχή γραφικού διαχειριστικού περιβάλλοντος βασισμένου σε web, καθώς και περιβάλλοντος CLI μέσω PowerShell για την πλήρη διαχείριση της υπηρεσίας | ΝΑΙ |  |
| 14 | Δυνατότητα εκτέλεσης time-scheduled scripts για τη διαχείριση των χρηστών και των ιδιοτήτων τους | ΝΑΙ |  |
| 15 | Προστασία της ακεραιότητας και της διαθεσιμότητας των πληροφοριών καθώς και η προστασία των προς επεξεργασία αποθηκευμένων προσωπικών δεδομένων, όπως ορίζεται στον κανονισμό GDPR | ΝΑΙ |  |
| 16 | Εφόσον απαιτείται downtime κάποιας υπηρεσίας, θα πρέπει να προσδιοριστεί η χρονική διάρκεια του, και να χρονοπρογραμματιστεί σε χρονική περίοδο μειωμένης εργασίας/χρήσης των υπηρεσιών κατόπιν συνεννόησης με το προσωπικό της Διεύθυνσης Τεχνικών Υπηρεσιών και Μηχανοργάνωσης | ΝΑΙ |  |
| 17 | Δημιουργία αναλυτικών οδηγιών χρήστη για τις εξής διαδικασίες:   * Είσοδος μέσω web στην υπηρεσία email του O365 * Δημιουργία/επεξεργασία υπογραφής (signature) * Αποστολή μηνύματος (νέο μήνυμα, reply, reply-all, forward) * Αναζήτηση μηνύματος σύμφωνα με κριτήρια * Εισαγωγή των περιεχομένων (μηνύματα, φάκελοι) υπάρχοντος γραμματοκιβωτίου του Πανεπιστημίου, στο γραμματοκιβώτιο του Office 365 με χρήση δωρεάν εργαλείων * Σύνδεση του γραμματοκιβωτίου του Office365 με εφαρμογή ηλεκτρονικού ταχυδρομείου που να καλύπτει τα:   + Microsoft Outlook   + Mozilla Thunderbird   + Κινητό τηλέφωνο Android   + Κινητό τηλέφωνο iPhone   Οι οδηγίες θα είναι στην ελληνική γλώσσα και σε μορφές HTML, PDF, Video (screen recording). | ΝΑΙ |  |
| 18 | **Υπηρεσίες υποστήριξης** σε επίπεδο διαχειριστών για 1 έτος, Δευτέρα έως Παρασκευή, από 09.00 μέχρι 15.00 (εκτός αργιών) | ΝΑΙ |  |
| 19 | **Εκπαίδευση των διαχειριστών** που θα ορίσει το Πανεπιστήμιο, διάρκειας τουλάχιστον 12 ωρών, σε όλο το φάσμα διαχείρισης της υπηρεσίας | ΝΑΙ |  |
| 20 | **Προστασία Προσωπικών Δεδομένων**  Οι ζητούμενες υπηρεσίες του υπολογιστικού νέφους της Microsoft καθώς και οι οποιεσδήποτε εργασίες του αναδόχου απαιτούνται για τη μεταφορά, βρίσκονται σε συμμόρφωση με τον Ευρωπαϊκό Κανονισμό Προστασίας Προσωπικών Δεδομένων GDPR. | ΝΑΙ |  |
| 21 | **Χρόνος παράδοσης:**  Η παραμετροποίηση, έλεγχος καλής λειτουργίας, μετάπτωση γραμματοκιβωτίων, εκπαίδευση διαχειριστών, πρέπει να ολοκληρωθούν το αργότερο σαράντα πέντε (45) ημερολογιακές ημέρες μετά την υπογραφή της σύμβασης. | ΝΑΙ |  |
| 22 | Παροχή αναλυτικού χρονοδιαγράμματος της μετάπτωσης, όπου θα φαίνονται ο προγραμματισμός, οι ενέργειες και η διάρκεια κάθε σταδίου της διαδικασίας. | ΝΑΙ |  |
| 23 | **Επάρκεια - Ο ανάδοχος:**   * Διαθέτει τα πιστοποιητικά ISO 9001:2015, ISO 14001:2015, και ISO 27001:2013 ή άλλα ισοδύναμα ή ανώτερα * Είναι επίσημος συνεργάτης (Solutions Partner) της Microsoft, για τα αντικείμενα Security, Infrastucture, Azure, Modern Work. * Έχει τουλάχιστον δύο (2) μηχανικούς με πιστοποίηση «Microsoft 365 Certified Messaging Administrator Associate» * Έχει τουλάχιστον δύο (2) μηχανικούς με πιστοποίηση «Microsoft Designing & Deploying Microsoft Exchange Server» * Έχει εκτελέσει κατά την τελευταία 4ετία ή να εκτελεί παρόμοια σύμβαση μετάπτωσης υπηρεσίας ηλεκτρονικής αλληλογραφίας στην υπηρεσία cloud της Microsoft, σε Ακαδημαϊκό Ίδρυμα ή δημόσιο φορέα, με πλήθος χρηστών ≥100. * Διαθέτει κέντρο υποστήριξης * Παρέχει υποστήριξη του Λογισμικού Azure που θα περιλαμβάνει ενδεικτικά: * Υποστήριξη για την επίλυση κάθε δυσλειτουργίας που θα παρουσιαστεί μέσω αναφοράς * Καταχώρηση αναφοράς και escalation στον κατασκευαστή (Microsoft) τυχόν προβλημάτων εφόσον απαιτηθεί * Να διαθέτει ομάδα πιστοποιημένων cloud architects και μηχανικών και να είναι σε θέση να παρέχει συμβουλευτικές υπηρεσίες για Azure, υλοποιήσεις και βελτιστοποιήσεις αυτών.   **Σημείωση: Όλα τα συνοδευτικά έγγραφα που αποδεικνύουν επάρκεια του αναδόχου, σύμφωνα με την παράγραφο 23 του Πίνακα Συμμόρφωσης, θα συμπεριλαμβάνονται στον φάκελο της τεχνικής προσφοράς.** | ΝΑΙ |  |

**Ημερομηνία, ……/……./…..……...**

**Όνομα – Επωνυμία – Σφραγίδα – Υπογραφή**

**……………….………………**